stanford-oval/wikipedia huggingface dataset:
Beninin presidentinvaali 2021
Vaalijärjestelmä

Beninin presidentti valitaan kahden kierroksen järjestelmällä viiden vuoden toimikaudeksi, joka voidaan uusia kerran. Jos kukaan ehdokas ei saa enemmistöä äänistä ensimmäisellä kierroksella, kaksi parasta ehdokasta kilpailevat toisella kierroksella, joka järjestetään viidentoista päivän kuluessa ensimmäisestä kierroksesta. Marraskuussa 2019 hyväksytyn perustuslain muutoksen jälkeen jokaisen presidenttiehdokkaan on osallistuttava vaaliin varapresidenttiehdokkaan kanssa. Tällä ehdokkaalla on myös viiden vuoden toimikausi, ja hänen tehtävänään on täyttää presidentin toimi syytteeseenpanon tai muun esteen sattuessa.
Presidenttiehdokkaiden on oltava Beninin kansalaisia joko syntyjään tai asuneina Beninissä viimeisten kymmenen vuoden ajan. Heillä on oltava "hyvä luonne ja rehellisyys", heillä on oltava kaikki kansalais- ja poliittiset oikeudet ja heidän on oltava 40-70 -vuotiaita. Heidän on alistuttava kolmen perustuslakituomioistuimen vannoman  lääkärin fyysiseen ja henkiseen tarkastukseen. Vuoden 2019 perustuslain muutos edellyttää myös, että ehdokkalla on vähintään 10 prosentin parlamentin jäsenten ja pormestareiden tuki, joka on noin 16 virkamiestä.
Ehdokkaat

Ehdokkaiden oli hankittava tarvittavat nimitykset ja ilmoitettava ehdokkuutensa helmikuun 4. päivään mennessä. Ehdokkaiksi ilmoittautui kaksikymmentä ihmistä, mukaan lukien nykyinen presidentti Patrice Talon.[lähde? ]
Oikeustieteen professori Frédéric Joël Aïvo ilmoitti ensimmäisenä ehdokkuudestaan. Useat oppositiojohtajat ja Beninin Vihreät tukivat Aïvoa. Presidentti Talon ilmoitti aikomuksestaan toimia uudella toimikaudella 15. tammikuuta 2021, jolloin hän rikkoi vuonna 2016 antamansa  lupauksen istua yhden toimikauden ajan. Seuraavalla viikolla Talon paljasti ehdokkaansa varapresidentiksi, joka on  parlamentin varapuheenjohtaja Mariam Chabi Talata. Valinta oli yllätys tarkkailijoille, koska Zime ei ollut hallitusta kannattavien puolueiden esittämien nimien joukossa. Presidentti valitsi vaihtoehdon, koska osapuolet eivät päässeet sopimukseen ehdokkaastaan. Jos Zime valitaan, hän olisi Beninin ensimmäinen naisvarapresidentti.
Ehdokkaiksi ilmoittautuneista kolmella oli vaadittu tuki takanaan. Riippumattoman Patrice Talonin vastustajia vaalissa ovat entinen ministeri Alassane Soumano oppositiossa olevan Cauris-puolueen ehdokkaana ja Corentin Kohoue, joka on toisinajatteleva opposition ehdokas.
Tulokset

Autonomisen kansallisen vaalilautakunnan (CENA) väliaikainen tulos julkaistiin 13. huhtikuuta, jonka mukaan presidentti Patrice Talon voitti vaalin saaden 86,37 prosenttia äänistä. Perustuslakituomioistuin vahvistaa lopullisen tuloksen 20. huhtikuuta 2021.
Aiheesta muualla

Lausunto Beninin presidentinvaalista, Yhdysvaltain Beninin suurlähetystö
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2021 Beninese presidential election
Palaneita autoja Cotonoussa 1. toukokuuta 2019.
Käännös suomeksi
Mystery Club

Mystery Club on Fiona Kelly -kirjailijanimellä kirjoitettu nuorille suunnattu salapoliisikirjasarja. Sitä on ilmestynyt 28 osaa, joista 22 suomennettiin vuosina 1994–2002.
Mystery Club on kolmen tytön perustama etsiväkerho, johon kuuluvat journalistin urasta haaveileva Holly, sporttinen amerikkalaistyttö Tracy ja neuvokas ratsastusintoilija Belinda. He asuvat Willow Dalen kaupungissa Yorkshiressa.
Kirjat

Salaiset johtolangat (Secret Clues, suom. Jukka Sirola 1994)
Kaksoisvaara (Double Danger, suom. Raimo Salminen 1994)
Kielletty saari (The Forbidden Island, suom. Raimo Salminen 1995)
Konnuuksia keskiyöllä (Mischief at Midnight, suom. Jukka Sirola 1995)
Vaarallisia temppuja (Dangerous Tricks, suom. Jukka Sirola 1995)
Siepattu! (Missing!, suom. Raimo Salminen 1995)
Piilosilla (Hide and Seek, suom. Raimo Salminen 1996)
Haudattuja salaisuuksia (Buried Secrets, suom. Jukka Sirola 1996)
Tappavia pelejä (Deadly Games, suom. Jukka Sirola 1996)
Salaperäinen puhelu (Crossed Lines,suom. Raimo Salminen 1996)
Musta hevonen (Dark Horse, suom. Jukka Sirola 1997)
Harhakuvia (Deceptions, suom. Jukka Sirola 1997)
Kohtalokas putoaminen (Fatal Fall, suom. Jukka Sirola 1998)
Pakkolasku (Crash Landing, suom. Jukka Sirola 1998)
Myrkkyä! (Poison!, suom. Jukka Sirola 1999)
Pankkiryöstö (Out of Control, suom. Jukka Sirola 1999)
Salainen huone (The Secret Room, suom. Jukka Sirola 2000)
Menneisyyden salat (Hidden Pasts, suom. Jukka Sirola 2000)
Salaliitto (Conspiracy, suom. Jukka Sirola 2001)
Petos (Betrayal, suom. Tapani Bagge 2001)
Kadonnut ruumis (Without a Trace, suom. Jukka Sirola, 2002)
Valepuvussa (Mistaken Identity, suom. Jukka Sirola 2002)
Duplicity
Long Shot
Ancient Sectets
Under Suspicion
Cover Up
Gold Fever
Lähde
Bruno Rossetti

| Mitalit | Mitalit | Mitalit |  |
| --- | --- | --- | --- |
|  Bruno Rossetti |  Bruno Rossetti |  Bruno Rossetti |  |
Maa:   Italia
Miesten ammunta
|  Olympialaiset  |  Olympialaiset  |  Olympialaiset  |  |
|  Pronssia | Barcelona 1992 | skeet |  |
| MM-kilpailut  | MM-kilpailut  | MM-kilpailut  |  |
|  Kultaa | Perth 1991 | skeet |  |
|  Kultaa | Fagnano 1994 | skeet |  |
Bruno Mario Rossetti (9. lokakuuta 1960 Troyes, Ranska – 9. helmikuuta 2018) oli italialainen ampuja, olympiamitalisti, maailman- ja euroopanmestari.
Rossetti voitti päälajissaan skeetissä olympiapronssia Barcelonassa 1992. Hän kilpaili myös Atlantan kesäolympialaisissa 1996. Rossetti voitti skeetissä maailmanmestaruudet Perthissä 1991 ja Fagnanossa 1994 sekä muita MM- ja EM-mitaleita.
Rossettin poika Gabriele Rossetti on myös skeetin olympiavoittaja. Rossetti kuoli 57-vuotiaana 9. helmikuuta 2018.
Bühl (Sveitsi)

| Bühl |
| --- | --- |
 Näkymä Bühliin
 vaakuna
 Bühlin sijainti
 Bühl
 Koordinaatit: 47°04′00″N, 07°15′00″E 
Valtio:  Sveitsi
Kantoni:  Bern
Piirikunta:  Seeland
Pinta-ala:  
 – Kokonaispinta-ala:  3,0 km²
Korkeus:  514 m
Väkiluku (2020):  482
 – Väestötiheys:  140 as./km²
Infobox OKVirheellinen NIMI-arvo: 
Bühl on kunta Bernin kantonissa Sveitsissä.
Bühlin naapurikunnat ovat Hermrigen, Kappelen BE, Walperswil ja Epsach.
Kuntaa kutsutaan myös nimellä Bühl BE erottamaan se muista Bühl-nimisistä paikoista. Myös nimeä Bühl bei Aarberg käytetään. Bühliläisistä 95,12 % puhuu äidinkielenään saksaa ja 2,57 % ranskaa.
Väestökehitys

| Vuosi | Asukasluku |
| --- | --- |
1764: 122
1900: 285
2000: 389
2020: 482
Aiheesta muualla

Kuvia tai muita tiedostoja aiheesta Bühl Wikimedia Commonsissa
Hls-dhs-dss.ch (saksaksi)
Mustavalkovalokuvafilmi

Filmikamera
Valokuvafilmi
mustavalkofilmi
värifilmi
dia
filmiherkkyys
Digitaalikamera
Valokuvakenno
CMOS
CCD
rajauskerroin
kohina
ISO-luku
Digitaalinen tallennusmedia
Muistikortti
CF
SD
xD
Memory Stick
Valokuvien tiedostomuoto
JPEG
RAW:t
TIFF
Objektiivi
laajakulma
normaali
kauko
bokeh
tynnyri
tyyny
vinjetointi
Kuvankäsittely
Kuvankäsittelyohjelma
Photoshop
Photo-Paint
GIMP
Krita
PaintShop Pro
Pixel32
Paint.NET
RawTherapee
Teemasivu
Mustavalkofilmi on filmikameroissa käytettävä valokuvafilmi, joka ei toista muita värejä kuin mustaa, valkoista ja niiden välissä olevia harmaasävyjä. Ennen värivalokuvaamisen kehittämistä kaikki kamerat tuottivat mustavalkoisia kuvia.
Musiikkivuosi 1972

Musiikkivuosi 1972 käsittelee vuoden 1972 tärkeitä musiikkitapahtumia, uutisia ja julkistuksia.
Julkaisuja

Alice Cooperin albumi School’s Out julkaistiin
Blue Öyster Cultin ensimmäinen albumi Blue Öyster Cult julkaistiin
Astrud Gilberton albumi Now julkaistiin
Stealers Wheelin esikoisalbumi Stealers Wheel julkaistiin
The Undisputed Truthin albumi Face to Face with the Truth julkaistiin
David Bowien läpimurtoalbumi The Rise and Fall of Ziggy Stardust and the Spiders from Mars julkaistiin
Kilpailuja

Eurovision laulukilpailu 1972
CIHEC

CIHEC on lyhenne sanoista Commission Internationale d'Histoire et d'Etudes du Christianisme. Se on vuonna 1952 perustettu kansainvälinen kattojärjestö kirkkohistorian alalla työskenteleville kansallisille tieteellisille seuroille ja kirkkohistorioitsijoille. Järjestöllä on kansalliset komissiot yli 30 maassa. CIHEC on The International Committee of Historical Sciencesin jäsen. CIHECin nykyinen puheenjohtaja on ruotsalainen Lundin yliopiston professori Anders Jarlert ja sihteeri dosentti Mikko Ketola Helsingin yliopistosta. Suomen kansalliskomission johtaja on Helsingin yliopiston teologisen tiedekunnan professori Aila Lauha. Suomen kirkkohistoriallinen seura on CIHEC:n jäsen. CIHEC järjestää konferensseja ja symposiumeja yhteistyössä muiden tahojen kanssa. Sen vuosikokous on yleensä kesäkuun alussa. Viimeiset vuosikokoukset ovat olleet Lyonissa (2019), Vatikaanissa (2018) ja Salzburgissa (2017).
Aiheesta muualla

CIHEC (Arkistoitu – Internet Archive).
Suomen kirkkohistoriallinen seura.
Mérignies

| Mérignies |
| --- | --- |
 Saint-Amandin kirkko
 vaakuna
 Mérignies
 Koordinaatit: 50°30′23″N, 3°06′39″E 
Valtio:  Ranska
Alue:  Hauts-de-France
Departementti:  Nord
Arrondissementti:  Lille
Pinta-ala:  
 – Kokonaispinta-ala:  8,6 km²
Väkiluku (2020):  3 289 
 – Väestötiheys:  382 as./km²
Kunnan numero:  59398
 
 Kunnan kotisivut 
Infobox OKVirheellinen NIMI-arvo: 
Mérignies on kunta Pohjois-Ranskassa Nordin departementissa Hauts-de-Francen alueella. Se sijaitsee noin 19 kilometriä Lillen kaupungista etelään.
Historia

Vanhimmat tiedot Mérigniesin olemassaolosta ovat vuodelta 1164. Kunnan maat kuuluivat silloin Lillen herroille, joille ne kuuluivat vuoteen 1440 asti. Tuolloin maat myytiin Tenremonden suvulle. Suku rakennutti linnan Mérigniesiin vuonna 1640, josta on nykyään jäljellä aittarakennusten ja tallien jäänteitä. Suvun vaikutusvalta kuntaan ulottuu vuoteen 1864 asti, ja yhä tänä päivänä se näkyy kunnan vaakunassa, joka on Tenremonden suvun vaakuna.
Nähtävyyksiä

Saint-Amandin kirkko mainitaan virallisessa asiakirjassa jo vuonna 1080. Kirkon perustukset ovat peräisin 1100-luvulta. Kirkko kuului 1700-luvun lopulle Ranskan suureen vallankumoukseen saakka Saint-Vaast d'Arrasin luostariille, joka omisti myös läheisen Mons-en-Pévèlen. Kirkko on tuhoutunut useita kertoja tulipaloissa, joista viimeisin oli vuonna 1988. Nykyinen rakennus on pääosin 1800-luvulta ja kellotorni vuodelta 1902. Kirkko on pyhitetty Amand Maastrichtilaiselle.
Urheilu

Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Mérignies – Avelin osuuden pituus on 630 metriä.
Aiheesta muualla

Kuvia tai muita tiedostoja aiheesta Mérignies Wikimedia Commonsissa
Mestarien liigan loppuottelu 2018

Mestarien liigan loppuottelu 2018 oli Euroopan seurajalkapalloilun korkeimman kilpailun, Mestarien liigan kauden 2017–2018 viimeinen ottelu, joka oli järjestykseltään Mestarien liigan 26. ja Euroopan parhaiden seurajoukkueiden kesken pelattavan jalkapallocupin 63:s. Ottelu pelattiin Kiovan olympiastadionilla, Ukrainassa 26. toukokuuta 2018 espanjalaisen Real Madridin ja englantilaisen Liverpoolin välillä. Loppuottelu oli Real Madridille kolmas perättäinen, kun Liverpool oli edellisen kerran pelannut finaalissa kaudella 2006–2007.
Stadion

Kiovan olympiastadion valittiin loppuottelun pelipaikaksi 15. syyskuuta 2016.
Tie loppuotteluun

Huomio: Kaikissa tuloksissa on ilmoitettu loppuotteluun selvinneen joukkueen maalimäärä ensin.
Ottelu

Real Madrid  v  Liverpool
| Real Madrid  | 3–1 |  Liverpool |
| --- | --- | --- |
|  Benzema  51'  Bale  64', 83'  | Raportti |  Mané  55'  |
| --- | --- |
           }}   Real Madrid :            }}   Liverpool
Aiheesta muualla

Wikimedia Commonsissa on kuvia tai muita tiedostoja aiheesta .
UEFA Champions League (virallinen sivusto) (englanniksi)
2018 UEFA Champions League final: Kyiv (englanniksi)
Michael Douglasin filmografia

Tämä on Michael Douglasin filmografia.
Televisio

| Vuosi | Suomenkielinen nimi | Alkuperäinen nimi | Rooli | Jakso(t) |
| --- | --- | --- | --- | --- |
| 1969 | CBS Playhouse | CBS Playhouse | nuori tiedemies | ”The Experiment” (nimellä M.K. Douglas) |
| 1971 | The F.B.I. | The F.B.I. | Jerry Williams | ”Hitchhiker” |
| 1971 | Medical Center | Medical Center | Jonathan Crowley | ”The Albatross” |
| 1972–1976 | San Franciscon syke | The Streets of San Francisco | etsivä Steve Keller | 98 jaksoa |
| 2002 | Will & Grace | Will & Grace | etsivä Gavin Hatch | ”Fagel Attraction” |
| 2002 | Liberty’s Kids | Liberty’s Kids: Est. 1776 | Patrick Henry (ääni) | ”United We Stand” ”Liberty or Death” |
| 2011 | Finias ja Ferb | Phineas and Ferb | Waylon (ääni) | ”That’s the Spirit / The Curse of Candace” |
| 2018–2021 | Kominsky-metodi | The Kominsky Method | Sandy Kominsky | 22 jaksoa |
| 2019–2022 | Green Eggs and Ham | Green Eggs and Ham | Guy-Am-I (ääni) | 23 jaksoa |
| 2021–2023 | What If...? | What If...? | Hank Pym / Keltatakki, nuori Hank Pym / Muurahaismies (ääni) | 2 jaksoa |
Tuottajana

| Vuosi | Suomenkielinen nimi | Alkuperäinen nimi | Huomioita |
| --- | --- | --- | --- |
| 1975 | Yksi lensi yli käenpesän | One Flew Over the Cuckoo’s Nest | tuottaja |
| 1979 | Kiina-ilmiö | The China Syndrome | tuottaja |
| 1984 | Vihreän timantin metsästys | Romancing the Stone | tuottaja |
| 1984 | Starman | Starman | vastaava tuottaja |
| 1985 | Niilin jalokivi | The Jewel of the Nile | tuottaja |
| 1990 | Raja tuntemattomaan | Flatliners | tuottaja |
| 1991 | Kaksoisisku | Double Impact | tuottaja |
| 1992 | Lento unelmiin | Radio Flyer | vastaava tuottaja |
| 1993 | Made in America | Made in America | tuottaja |
| 1996 | Yön metsästäjät | The Ghost and the Darkness | vastaava tuottaja |
| 1997 | Face/Off – kahdet kasvot | Face/Off | vastaava tuottaja |
| 1997 | Sateentekijä | The Rainmaker | tuottaja |
| 2001 | Valomerkin jälkeen | One Night at McCool’s | tuottaja |
| 2003 | It Runs in the Family | It Runs in the Family | tuottaja |
| 2006 | The Sentinel – salaliitto | The Sentinel | tuottaja |
| 2014 | Beyond the Reach | Beyond the Reach | tuottaja |
| 2017 | Flatliners | Flatliners | tuottaja |
Musta-Sorsamo

| Musta-Sorsamo |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°23′50″N, 24°33′11″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  oja Särkijärveen 
Järvinumero:  35.716.1.024
Mittaustietoja
Pinnankorkeus:  124,8 m  
Rantaviiva:  0,647 km  
Pinta-ala:  1,464 ha  
Saaria:  ei saaria 
 fiMusta-Sorsamo 
Musta-Sorsamo  on Pirkanmaalla Pälkäneellä Laipanmaan metsäalueella sijaitseva lampi.
Maantietoa

Lammen pinta-ala on 1,5 hehtaaria ja se on 300 metriä pitkä ja 150 metriä leveä. Se on muodostunut samalla tavalla kuin muutkin lähialueen pikkujärvet Ahvenainen, Musta-Sorsamo, Pikku-Sorsamo, Iso-Sorsamo, Kailajärvi, Pikku-Kaila, Masolammi ja Haisjärvi. Lammella ei ole kartan mukaan saaria ja se on autio. Sen rantaviivan pituus on 650 metriä ja sen rannat ovat metsämaata. Itärannan läheltä kulkee tie, joka tulee Rajalan kämpältä ja siten Sahalahden kylältä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Sappeenjärvenojan valuma-alueeseen (35.716) se kuuluu. Lammen vedenpinnan korkeus on 124,8 metriä mpy. Järveen on johdettu yksi metsäoja ja siihen tulee Pikku-Sorsamosta laskuoja. Järven oma laskuoja laskee 750 metrin päässä Särkijärveen. Vesireitin vedet laskevat lopuksi Sappeenjärven kautta Pälkäneveden Jouttesselän Hiukonlahteen.
Historiaa

Lähialueen pikkujärvien muodostumishistoria alkaa viimeisen jääkauden lopussa noin 10 000 vuotta sitten, kun mannerjäätikkö suli ja paikalle jäi Itämeren Yoldia-vaiheen aikainen saaristo, jonka vedenpinnan korkeus sijaitsi nykyisen 145–150 metrin korkeuskäyrällä. Vapautuneiden alueiden morenimaat huuhtoutuivat rannasta mereen ja aallokko jätti mäkien rinteille rantavoiminen paljastamia kalliopintoja. Merenpinta laski nopeasti ja järvet jäivät alueen lähekkäisten kallioisten moreenimäkien välisiin painaumiin, jotka tämän jälkeen alkoivat soistua.
NIC México

NIC México on yleishyödyllinen organisaatio Meksikossa, joka vastaa Meksikon .mx-Internet-maatunnuksesta. Se vastaa myös National Internet Registry:stä (NIR), joka jakaa IP-osoitteita Meksikolaisille Internet-palveluntarjoajille. Organisaatio perustettiin helmikuussa 1989, kun Monterrey Institute of Technology and Higher Education sai tilauksen liittyen .mx-verkkotunnukseen. Sen päämaja sijaitsee Monterreyssä.
Aiheesta muualla

Organisaation web-sivut
CXOU J164710.2-455216

| CXOU J164710> 2-455216 |
| --- | --- |

Fyysiset ominaisuudet
Muuttujatyyppi:  Pulsari
Pyörimisnopeus:  10,6107 ms
Astrometriset ominaisuudet
Tähdistö:  Alttari
Rektaskensio (J2000):  16h 47m 10,2s
Deklinaatio (J2000):  -45° 52′ 16,8″
Etäisyys:  n. 5 000 pc (n. 16 000 vv)
CXOU J164710.2-455216 on röntgenpulsari, joka sijaitsee avoimessa tähtijoukossa Westerlund 1 Linnunradalla. Se sijaitsee Maasta noin 16 000 valovuoden päässä Alttarin tähtikuvion suunnassa. Pulsaria edeltäneen tähden massan laskettiin olleen vähintään 40 Auringon massaa.
Swift-teleskooppi mittasi pulsarista 20 millisekunnin purkauksen. Havaintojen perusteella pääteltiin, että muodonmuutokset neutronitähden kuoressa aiheuttivat pieniä muutoksia magneettikentässä, jotka olivat röntgenpurkauksen suora syy.
Bravida Arena

| Bravida Arena |
| --- | --- |

Rakennuksen tiedot
Sijainti:   Göteborg
Koordinaatit:  57°42′22″N, 11°58′49″E
Avattu:  kesäkuu 2015
Kenttä:  tekonurmi
Kustannukset:  181 miljoonaa kruunua
Käyttäjät
 BK Häcken 
Katsojakapasiteetti
 6 500 
Lisää rakennusartikkeleitaArkkitehtuurin teemasivulla
Bravida Arena on Hisingenin saarella Göteborgissa sijaitseva jalkapallostadion. Se valmistui vuonna 2015 ja rakennettiin paikalle, jossa vuosina 1940–2013 sijaitsi Rambergsvallen-niminen stadion.
Bravida Arena on Allsvenskan-joukkue BK Häckenin kotikenttä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Michael Dal Colle

| Michael Dal Colle |
| --- | --- |

Henkilötiedot
Syntynyt: 20. kesäkuuta 1996 (ikä 28) Richmond Hill, ON, Kanada
Kansalaisuus:   Kanada
Jääkiekkoilija
Lempinimi:  MDC, Mr. Slick
Pelipaikka:  vasen laitahyökkääjä
Maila:  vasen
Pituus:  191 cm
Paino:  88 kg
Seura
Seura:  TPS
Sarja:  SM-liiga
Pelinumero:  91
Pelaajaura
Pääsarjaura:  2018–
Aik. seurat:  Bridgeport Sound Tigers (AHL) New York Islanders (NHL) Bridgeport Islanders (AHL)
NHL-varaus:  5. varaus, 2014 New York Islanders
Michael Dal Colle (s. 20. kesäkuuta 1996 Richmond Hill, Ontario, Kanada) on kanadalainen jääkiekkoilija, joka pelaa Saksan DEL-liigan Iserlohn Roostersissa. Hän on pelipaikaltaan vasen laitahyökkääjä, mutta Dal Colle osaa pelata myös keskellä. Hän on pelannut urallaan aiemmin NHL-seura New York Islandersissa yhteensä 112 runkosarjaottelua tehopistein 8+13=21 ja neljä pudotuspeliottelua ilman tehopisteitä. Seura varasi Dal Collen ensimmäisellä kierroksella koko NHL:n varaustilaisuuden 2014 viidentenä pelaajana.
Ura > Seuraura > Ammattilaisura

Dal Collen OHL-kauden päätyttyä huhtikuussa 2016 hän siirtyi AHL-joukkue Bridgeport Sound Tigersin vahvuuteen. Dal Colle pelasi siellä kolme runkosarjaottelua ilman tehopisteitä ja kolme pudotuspeliottelua tehden yhden syöttöpisteen. Toukokuussa Islanders kutsui hänet NHL-joukkueensa harjoitusvahvuuteen loukkaantumisten varalta kesken pudotuspelien. Dal Colle ei kuitenkaan tehnyt vielä NHL-debyyttiään.
Kauden 2016–2017 Dal Colle pelasi kokonaan Bridgeport Sound Tigersin AHL-joukkueessa, jossa hänen varsinainen tulokaskautensa toi 75 runkosarjaottelussa tehot 15+26=41. Myös kauden 2017–2018 Dal Colle aloitti siellä, mutta hän debytoi myös Islandersin NHL-joukkueessa, jossa Dal Colle pelasi neljä runkosarjaottelua ilman tehopisteitä. Hän teki NHL-debyyttinsä 13. tammikuuta 2018 vieraissa New York Rangersia vastaan. Dal Colle sai ottelussa jääaikaa 13.33 minuuttia, josta ylivoimalla 1.51 minuuttia. Hänelle merkittiin teholukema +1. Kaudesta 2018–2019 Dal Colle pelasi reilu puolet farmissa, jossa hän teki piste per peli -tahdilla 34 ottelussa 34 tehopistettä. Dal Colle pelasi kauden aikana AHL:n tähdistöottelussa. Hän pelasi NHL:ssä 28 runkosarjaottelua tehopistein 3+4=7 ja yhden pudotuspeliottelun ilman tehopisteitä. Dal Colle teki NHL-uransa avausmaalin 17. tammikuuta 2019 New Jersey Devilsia vastaan. Hänen osumansa jäi Islandersin 4–1-voittoon päättyneen ottelun voittomaaliksi. Dal Colle valittiin ottelun kakkostähdeksi.
Elokuussa 2019 Dal Colle teki New York Islandersin kanssa kaksivuotisen ja yksisuuntaisen jatkosopimuksen, joka tuo hänelle NHL:n puolella 700 000 dollaria kaudessa. Kausi 2019–2020 oli Dal Collelle ensimmäinen kokonainen NHL:ssä ja hän pelasi 53 runkosarjaottelua tehopistein 4+6=10 ja kolme pudotuspeliottelua ilman tehopisteitä. Koronaviruspandemian lyhentämällä kaudella 2020–2021 Dal Colle pelasi 26 runkosarjaottelua tehopistein 1+3=4. Hänen kautensa jäi kuitenkin rikkonaiseksi loukkaantumisten vuoksi.
Syyskuussa 2021 Dal Colle teki Islandersin kanssa vuoden mittaisen, yksisuuntaisen ja 750 000 dollarin arvoisen jatkosopimuksen. Lokakuussa seura kuitenkin asetti hänet siirtolistalle. Koska mikään toinen NHL-seura ei napannut Dal Collea vuorokauden kuluessa, Islanders lähetti hänet AHL-joukkue Bridgeport Islandersiin. Joulukuussa 2021 seura nosti Dal Collen varamiesten ns. taksiryhmään, josta Islanders nosti hänet kauden 2021–2022 ainoaan NHL-otteluunsa muutamaa päivää myöhemmin.
Dal Colle teki syyskuussa 2022 ammattilaistryout-sopimuksen NHL-seura Ottawa Senatorsin kanssa. Harjoitusleirin päätteeksi lokakuussa hän ei kuitenkaan saanut jatkosopimusta. Pari viikkoa myöhemmin Dal Colle siirtyi loppukauden 2022–2023 kattavalla sopimuksella SM-liigajoukkue Turun Palloseuraan. Hänen kautensa päättyi loukkaantumisen vuoksi helmikuussa 2023.
Kaudeksi 2023–2024 Dal Colle siirtyi vuoden mittaisella sopimuksella Saksan DEL-liigan Iserlohn Roostersiin.
Ura > Maajoukkueura

| Mitalit> Maa:   Kanada.Miesten jääkiekko.Ivan Hlinkan muistoturnaus  | Mitalit> Maa:   Kanada.Miesten jääkiekko.Ivan Hlinkan muistoturnaus  | Mitalit> Maa:   Kanada.Miesten jääkiekko.Ivan Hlinkan muistoturnaus  | Maa:   Kanada> Miesten jääkiekko. |
| --- | --- | --- | --- |
|  Kultaa | Břeclav 2013 | jääkiekko |  |
Dal Colle pelasi alle 18-vuotiaiden Ivan Hlinkan muistoturnauksessa vuonna 2013, jolloin hän voitti kultaa. Dal Colle edusti myös Canada Ontarion joukkuetta World U-17 Hockey Challengessa vuonna 2013.
Muuta

Dal Collella on vanhemmat sisarukset Jonluca ja Daniela. Heistä Daniela pelasi jääkiekkoa hyökkääjänä Niagaran yliopistojoukkueessa vuosina 2009–2012. Sisaruksilla on isänsä Gusin puolelta italialaiset sukujuuret, sillä heidän isovanhempansa Bruno ja Gilda muuttivat Veronasta Kanadaan. Äitinsä Wendyn puolelta heillä on irlantilaiset sukujuuret.
Dal Colle harrasti lapsena myös jalkapalloa.
Musiikkivuosi 1967

Musiikkivuosi 1967 käsittelee vuoden 1967 tärkeitä musiikkitapahtumia, uutisia ja julkistuksia.
Tapahtumia

Rolling Stone -lehti aloittaa
Julkaisuja

The Beatles -yhtyeen albumi Sgt. Pepper’s Lonely Hearts Club Band julkaistiin
The Box Tops -yhtyeen esikoisalbumi The Letter/Neon Rainbow julkaistiin
Cream-yhtyeen albumi Disraeli Gears julkaistiin
The Doors -yhtyeen albumit The Doors ja Strange Days julkaistiin
Marvin Gayen ja Tammi Terrellin albumi United julkaistiin
Astrud Gilberton albumi Beach Samba julkaistiin
Astrud Gilberton ja Walter Wanderleyn albumi A Certain Smile, a Certain Sadness julkaistiin
Jimi Hendrixin albumit Are You Experienced ja Axis: Bold as Love julkaistiin
Jefferson Airplane -yhtyeen albumit Surrealistic Pillow ja After Bathing at Baxter’s julkaistiin
Antônio Carlos Jobimin albumi Wave julkaistiin
Pink Floyd -yhtyeen esikoisalbumi The Piper at the Gates of Dawn julkaistiin
David Bowien esikoisalbumi David Bowie julkaistiin
Kilpailuja

Eurovision laulukilpailu 1967